|  |  |  |
| --- | --- | --- |
| Antopäivä:  x.x.2024 | Voimaantulopäivä  x.x.2024 | Voimassa:  toistaiseksi |
| Säädösperusta  Laki liikenteen palveluista (320/2017) 55 §:n 5 momentti  Raideliikennelaki (1302/2018) 182 § 2 momentti | | |
| Määräyksen vastaisen toiminnan seuraamuksista säädetään:  Laki liikenteen palveluista (320/2017) 31 luku 242 § ja 243 § ja 32 luku 262 § 1 momentti kohta 3 | | |
| Täytäntöönpantava EU-lainsäädäntö:  Euroopan parlamentin ja neuvoston direktiivi 2012/34/EU yhtenäisestä eurooppalaisesta rautatiealueesta | | |
| Muutostiedot:  Tällä määräyksellä kumotaan Liikenne- ja viestintäviraston määräys rautatieyrityksen toimiluvan hakeminen (TRAFICOM/171879/03.04.02.00/2019) | | |

**Rautatieyrityksen toimilupa**

Sisällysluettelo

[1 Soveltamisala 1](#_Toc170127513)

[2 Toimiluvan hakeminen 1](#_Toc170127514)

[3 Hakemuksen liitteenä toimitettavat selvitykset 1](#_Toc170127515)

[3.1 Päätoimisuus 1](#_Toc170127516)

[3.2 Ammatillinen pätevyys ja kokemus 2](#_Toc170127517)

[3.3 Hyvämaineisuus 2](#_Toc170127518)

[3.4 Vakavaraisuus 2](#_Toc170127519)

[4 Vastuuvakuutuksen vähimmäismäärä 3](#_Toc170127520)

[5 Siirtymämääräys ja soveltaminen 3](#_Toc170127521)

# Soveltamisala

Tätä määräystä sovelletaan liikenteen palveluista annetun lain (320/2017) 6 luvussa tarkoitetun Suomeen sijoittautuneen rautatieyrityksen toimiluvan hakemiseen.

Lisäksi määräyksessä asetetaan vähimmäisvaatimukset määräyksen soveltamisalaan kuuluvan rautatieyrityksen vastuuvakuutuksen tai muun sitä vastaavan järjestelyn suuruudelle.

# Toimiluvan hakeminen

Rautatieyrityksen toimilupaa haetaan Suomi.fi-verkkopalvelussa julkaistulla hakemuslomakkeella.

# Hakemuksen liitteenä toimitettavat selvitykset

## Päätoimisuus

Toimiluvan hakijan eli Suomeen sijoittautuneen rautatieyrityksen on toimitettava selvitys rautatieyrityksen toiminnan laadusta ja laajuudesta. Lisäksi toimiluvan hakijan on toimitettava selvitys rautatieyrityksen päätoimialasta Patentti- ja rekisterihallituksesta (PRH) tai, jos sitä ei ole saatavilla, muu selvitys päätoimisuudesta.

## Ammatillinen pätevyys ja kokemus

Toimiluvan hakijan on toimitettava selvitys hakijan hallintorakenteesta, jolla varmistetaan, että hakijalla on tarvittavat tiedot ja kokemus turvallisen ja luotettavan toiminnan harjoittamiseen ja sen valvontaan toimilupahakemuksessa yksilöidyn toimintatyypin osalta.

## Hyvämaineisuus

Hyvämaineisuuden selvittämistävarten rikos- ja sakkorekisteristä, toimiluvan hakijan on toimitettava tiedot hakijan toimitusjohtajan tai muun liikkeenjohtotehtäviin määrätyn henkilön nimestä, kansalaisuudesta ja henkilötunnuksesta tai, jos henkilötunnusta ei ole käytettävissä, syntymäajasta. Lisäksi on toimitettava tieto henkilön asuinvaltiosta viimeisen viiden vuoden aikana.

Jos liikkeenjohtotehtäviin määrätyn henkilön hyvämaineisuutta koskeviatietoja ei henkilön asuinvaltiosta johtuen ole Liikenne- ja viestintäviraston saatavilla, Liikenne- ja viestintävirasto voi pyytää hakijalta lisäselvitystä siitä, että liikkeenjohtotehtäviin määrätty henkilö täyttää liikenteen palveluista annetun lain 54 §:n 1 momentin 3 kohdan edellytykset.

## Vakavaraisuus

Toimiluvan hakijan on toimitettava rautatieyrityksen vakavaraisuutta sekä hakijan liikkeenjohtotehtäviin määrättyä henkilöä koskevat seuraavat tiedot:

1. selvitys hakijan varoista ja veloista; tiedot hakijan olemassa olevista ja suunnitelmiin sisältyvistä rahoituslähteistä;
2. hakijan edellisen tilikauden tilinpäätöstiedot tai, jos tilinpäätöstietoja ei ole saatavilla, tase;
3. selvitys hakijan vakuutena käytettävissä olevista varoista ja omaisuudesta;
4. selvitys hakijan omasta käyttöpääomasta ja vieraasta pääomasta, mukaan lukien pankkitalletukset, tilinylitysvara ja lainat;
5. selvitys verohallinnolta siitä, että hakijan toiminnasta ei ole aiheutunut huomattavia erääntyneitä ja maksamattomia veroja tai sairausvakuutusmaksuja tai, jos sitä ei ole saatavilla, muu vastaava selvitys;
6. selvitys hakijan toiminnasta saatavista tuloista ja siitä aiheutuvista menoista mukaan lukien rautateiden liikkuvan kaluston, rakennusten, rakennelmien sekä maa-alueiden hankinnasta johtuvat menot; hakijan pääbudjetit eli rahoitusbudjetti, tulosbudjetti ja tase-ennuste toiminnan aloittamista seuraavalle vuodelle, ja niiden liitteenä kuluja ja tuloja koskevien arvioiden perusteet;
7. selvitys siitä, että hakijaa tai sen liikkeenjohtotehtäviin määrättyä henkilöä ei ole asetettu konkurssiin tai määrätty liiketoimintakiellosta annetun lain (1059/1985) mukaiseen liiketoimintakieltoon tai selvitys siitä, ettei ole määrätty ulkomailla konkurssiin tai liiketoimintakieltoon;
8. selvitys siitä, että hakijan liikkeenjohtotehtäviin määrätty henkilö ei ole hakenut yksityishenkilön velkajärjestelystä annetun lain (57/1993) mukaista velkajärjestelyä tai selvitys siitä, ettei henkilöön ole sovellettu tähän rinnastettavaa ulkomaalaista menettelyä;
9. selvitys vakuutusyhtiön hakijalle myöntämästä vastuuvakuutuksesta tai muusta sitä vastaavasta järjestelystä, joka vastaa rautatieliikenteessä vastuuvakuutukselle liikennelajeittain riittäväksi arvioitavaa vakuutusmäärää.

Jos hakijan rautatieliikenteestä saamat tulot ovat alle viisi miljoonaa euroa vuodessa, hakija voi alakohdissa 1, 2, 3, 4 ja 6 edellytettyjen selvitysten sijasta osoittaa, että sen nettopääoma on vähintään 100 000 euroa.

Lisäksi Liikenne- ja viestintävirasto voi pyytää hakijalta viranomaisten tietojärjestelmistä tehtäviä tarkistuksia varten tarvittaessa lisäselvitystä siitä, että hakija täyttää alakohtien 5 ja 7 edellytykset ja, että hakijan liikkeenjohtotehtäviin määrätty henkilö täyttää alakohtien 7 ja 8 edellytykset.

# Vastuuvakuutuksen vähimmäismäärä

Rautatieyrityksen vastuuvakuutuksen tai muun sitä vastaavan järjestelyn on oltava suuruudeltaan vähintään seuraavan listauksen mukainen riippuen rautatieyrityksen toiminnan tyypistä:

1) henkilöliikennettä harjoittava yritys 40 000 000 euroa;

2) tavaraliikennettä harjoittava yritys, jolla:

* 1. on VAK-kuljetuksia 30 000 000 euroa;
  2. ei ole VAK-kuljetuksia 25 000 000 euroa.

Edellä esitetyistä vastuuvakuutusten vähimmäismääristä voidaan poiketa toimilupahakemuksen yhteydessä, jos rautatieyrityksen hakemuksen yhteydessä tuo esille perustellun näkemyksen yrityksen toiminnan poikkeavasta luonteesta ja/tai laajuudesta.

# Siirtymämääräys ja soveltaminen

Rautatieyritysten, joilla on toimilupa määräyksen voimaan tullessa, tulee päivittää vastuuvakuutuksensa kohdan 4 vastuuvakuutusten vähimmäismäärän mukaiseksi 31.12.2024 mennessä.

# 

Helsingissä (pv) päivänä syyskuuta 2024.

*Ratkaisija*

*Esittelijä*